राशन विक्रेताओं का मानदेय तय किया जाए
भास्कर संवाददाता | भीलवाड़ा
राशनविक्रेताओं को मिलने वाले कमीशन से तो दुकान किराया चुकता है और सहायक कर्मचारी का वेतन निकल पाता। राशन विक्रेता को अपने परिवार के पालन-पोषण का खर्च उठाना भारी पड़ रहा है।
ये पीड़ा बताई हैं राशन विक्रेता नियोजक संघ की ओर से सोमवार को कलेक्टर को मुख्यमंत्री के नाम दिए गए ज्ञापन में। ज्ञापन में राशन विक्रेता का मानदेय निश्चित करते हुए कम से कम 30 हजार रुपए मासिक करने की मांग की। संघ के शहर अध्यक्ष अशोक कुमार अग्रवाल ने बताया कि ज्ञापन में राशन विक्रेता से किन्हीं कारणों से अनियमितता होने पर आपराधिक प्रकरण बनाने के बजाए विभागीय कार्यवाही करने एवं राशन विक्रेता की मृत्यु होने पर एक माह में विक्रेता के आश्रित को दुकान आवंटन करने की मांग भी की। ज्ञापन देने के दौरान बड़ी संख्या में राशन डीलर मौजूद थे।
जिलाध्यक्ष सत्यनारायण आचार्य ने बताया कि सार्वजनिक वितरण प्रणाली में बायोमेट्रिक व्यवस्था के माध्यम से जो पारदर्शिता लाई गई है वह सराहनीय है लेकिन कई समस्याएं भी राशन विक्रेताओं के समक्ष रही है। इनमें पोस मशीन में कनेक्टिविटी, सर्वर डाउन, वरिष्ठ उपभोक्ताओं की अंगूठा निशानी स्केन नहीं होने आदि शामिल है।
भीलवाड़ा. कलेक्ट्रेट में सोमवार को ज्ञापन देने जाते हुए जिले के राशन डीलर।
hin_Deva bho_Deva hin_Deva hin_Deva hin_Deva hin_Deva